b'\n_START_ARTICLE_\nMiluk\n_START_PARAGRAPH_\nMiluk (Mulluk), pleme Kusan Indijanaca sa u\xc5\xa1\xc4\x87a rijeke Coquille u Oregonu, a prema lokalitetu prozvani su i Lower Coquille. -Mooney je 1928. procijenio da ih je 1780 zajedno sa plemenom Hanis bilo 2,000. U dvadesetom stolje\xc4\x87u gotovo su nestali, pa je cijela Kus populacija 1910. spala na 93 osobe, a 1937. na 55. Miluki su imali dva sela, jedno (Miluk ili Mulluk)se nalazilo na sjevernoj obali Coquille na mjestu dana\xc5\xa1njeg grada Randolpha. Nasumi, drugo selo bilo je na ju\xc5\xbenoj obali Coquille uz Oregonsku obalu na mjestu sada\xc5\xa1njeg Bandona. Govorili su ju\xc5\xbenim od dva kusan dijalekta. Zna\xc4\x8denje imena nije poznato. Miluki su kulturno pripadali Sjeverozapadnoj obali, i \xc5\xbeivjeli od ribolova, lova i sakupljanja.'